

Ρόδος, 5-6-2020

Α.Π. 628

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**ΓΙΑ ΤΗΝ ΕΚΠΟΝΗΣΗ ΜΕΤΑΔΙΔΑΚΤΟΡΙΚΗΣ ΕΡΕΥΝΑΣ**

Το **Τμήμα Μεσογειακών Σπουδών του Πανεπιστημίου Αιγαίου,** σύμφωνα με την υπ’ αριθμ. 13η/27-05-2020 απόφαση της Συνέλευσης, αποφάσισε την πρόσκληση εκδήλωσης ενδιαφέροντος εκπόνησης μεταδιδακτορικής έρευνας στο γνωστικό πεδίο:

* ***Οικιστική: οικιστικά μοντέλα, γεωγραφία, χωρική ανάπτυξη και προσαρμογή στην ελληνική αρχαιότητα, με έμφαση στα Δωδεκάνησα. (1 θέση)***
* ***H Ιστορία της ιατρικής στα Δωδεκάνησα. (1 θέση)***

Καλούνται οι ενδιαφερόμενοι/ες επιστήμονες, κάτοχοι Διδακτορικού Διπλώματος, να αποστείλουν το αργότερο μέχρι την **23η Ιουνίου 2020** στη Γραμματεία του Τμήματος Μεσογειακών Σπουδών (Πανεπιστήμιο Αιγαίου, Τμήμα Μεσογειακών Σπουδών, Δημοκρατίας 1, τ.κ. 85132 Ρόδος) ή ηλεκτρονικά (σε μορφή PDF) στην ηλεκτρονική διεύθυνση TMS\_Gramm@aegean.gr τα ακόλουθα δικαιολογητικά:

1. Αίτηση υποψηφιότητας στην οποία αναφέρεται ο/η καθηγητής/τρια του Τμήματος υπό την επίβλεψη του/της οποίου/ας επιθυμεί ο/η ενδιαφερόμενος/η να εκπονήσει τη μεταδιδακτορική έρευνα  *(διαθέσιμη στο* [*http://dms.aegean.gr/*](http://dms.aegean.gr/)*)*
2. Αντίγραφο πτυχίου ή διπλώματος ΑΕΙ της ημεδαπής ή ομοταγών αναγνωρισμένων Ιδρυμάτων της αλλοδαπής
3. Αντίγραφο μεταπτυχιακού διπλώματος ειδίκευσης ΑΕΙ της ημεδαπής ή ομοταγών αναγνωρισμένων Ιδρυμάτων της αλλοδαπής (εάν υπάρχει)
4. Αντίγραφο Διδακτορικού Διπλώματος από ΑΕΙ της ημεδαπής ή ομοταγών αναγνωρισμένων Ιδρυμάτων της αλλοδαπής
5. Αποδεικτικό Γνώσης Ξένης Γλώσσας
6. Αναλυτικό Βιογραφικό Σημείωμα *(σε ψηφιακή μορφή)*
7. Κατάλογος επιστημονικών εργασιών που έχουν εκπονηθεί *(σε ψηφιακή μορφή)*
8. Συστατική επιστολή από καθηγητή/τρια του εσωτερικού ή του εξωτερικού ή από ερευνητή αναγνωρισμένου κέντρου εσωτερικού ή εξωτερικού
9. Πρόταση εκπόνησης μεταδιδακτορικής έρευνας, σύμφωνα με το υπόδειγμα, στην οποία αναφέρονται και οι λόγοι για τους οποίους ο/η υποψήφιος/α επιθυμεί να εκπονήσει την εν λόγω έρευνα στο Τμήμα *(διαθέσιμη στο* [*http://dms.aegean.gr/*](http://dms.aegean.gr/)*)*

Διευκρινίζεται ότι οι υποψήφιοι/-ες είναι δυνατόν να κληθούν σε προφορική συνέντευξη, προκειμένου να προσδιορισθεί περαιτέρω η τεκμηρίωση της πρότασης.

Περισσότερες πληροφορίες παρέχονται από τον κ. Εμμανουήλ Στεφανάκη, Καθηγητή του ΤΜΣ, stefanakis@rhodes.aegean.gr

H Πρόεδρος του Τμήματος

*(το πρωτότυπο υπογεγραμμένο βρίσκεται*

*στα αρχεία του Τμήματος)*

Καθηγήτρια Αικατερίνη Θ. Φραντζή